**Kjære lærere Verdal 16.01.25**

I forbindelse med høring av forslag til forskrift om skolekretsgrenser, skal det gjennomføres en høringsprosess blant alle elever i 6.-10.trinn i Verdal kommune.

Kommunedirektørens fag- og utviklingsstab har utarbeidet et enkelt prosessmateriale til bruk i klassene. Innholdet i materialet er:

* lenke til innspilt powerpointpresentasjon m/lyd [Film høring barn og unge](https://www.youtube.com/watch?v=8vUlI58V2DU)
* lenke til kart over skolekretsgrenser: [Forslag\_skolekretser (kommunekart.com)](https://www.kommunekart.com/klient/innherred/verdalskolekretser)
* lenke til skjema i Forms, der svarene legges inn (undersøkelsen er frivillig, men lenke må sendes til hver enkelt elev):

**Lenke elever 6.-7.klasse**: <https://forms.office.com/e/T0MC0RLHY1>

**Lenke elever 8.-10.klasse**: <https://forms.office.com/e/LUiBFp5Nyf>

Det er i forkant sendt ut et skriv til foreldrene, som forklarer hvordan høringsprosessen blir gjennomført ved skolene.

Gjennomføringen av selve opplegget skal ta maks 1 skoletime:

- Powerpointpresentasjon 5-7 min x 2.

- Spørsmål og diskusjoner maks 15 min

- Formsundersøkelsen maks 15 min.

Det er ønskelig at det er 2 personer til stede i gjennomføringen av opplegget, hvorav den ene bør være kontaktlærer.

I oppstarten er det fint om dere innleder med at det er et forslag til nye skolekretsgrenser som er på høring og at elevene nå skal få høre mer om dette og at de etterpå skal få gi sin mening, dersom de ønsker det. Det de eventuelt velger å skrive i høringen er anonymt og kan ikke spores tilbake til dem.

Etter at presentasjonen er gjennomgått kan elevene gjerne få stille spørsmål, se på kartet over skolekretsgrensene og eventuelt diskutere noe de har latt seg merke ved i presentasjonen.

Kontaktlærer viser deretter den innspilte powerpointpresentasjonen en gang til.

Til slutt gjennomføres spørreundersøkelsen (skjema i Forms) ved at hver enkelt elev sitter ved sin PC. Spørreundersøkelsen er valgfri, men for at det ikke skal bli veldig synlig hvem som ønsker/ikke ønsker å svare, er det fint om alle elevene sitter ved PC’n sin den tid det tar å gjennomføre undersøkelsen.

For at alle skal få innsyn i prosessen, vil alt materialet gjøres tilgjengelig på kommunens hjemmeside.

Dersom det er spørsmål omkring gjennomføring, innhold eller andre ting, kan dere ta kontakt med folkehelsekoordinator og samfunnsutvikler Elin Bjørnstad på elin.bjornstad@verdal.kommune.no eller samfunnsutvikler Marthe Leistad Bakken på marthe.bakken@verdal.kommune.no

Lykke til med et viktig arbeid og takk for hjelpen!

*Vennlig hilsen kommunedirektørens fag- og utviklingsstab*

*V/Elin Bjørnstad og Marthe Bakken*